বাংরেজি
বাংরেজি, যা বাংলিশ (Banglish), বেংলিশ (Benglish) ও বংলিশ (Bonglish) নামেও পরিচিত, হচ্ছে বাংলা ও ইংরেজি ভাষার মিশ্র ব্যবহার। ১৯৭২ সালে "বেংলিশ" এবং ১৯৭৫ সালে "বাংলিশ" শব্দের প্রথম ব্যবহার পাওয়া গিয়েছিল। পণ্ডিতমহলে "বেংলিশ ক্রিয়া" বলতে ইংরেজি শব্দ ও বাংলা ক্রিয়া নিয়ে গঠিত কোনো যৌগিক ক্রিয়াকে বোঝায়, যেমন: "অ্যাক্সি‌ডেন্ট করা" (অর্থ "দুর্ঘটনায় শামিল হওয়া"), "ইন করা" (অর্থ "প্রবেশ করা") বা "কনফিউজ করা" (অর্থ "বিভ্রান্তি সৃষ্টি করা")। ২০১২ সালে বাংলা ভাষার শুদ্ধতা বজায় রাখতে বাংলাদেশ হাইকোর্টের এক আদেশ মতে "বাংলিশ"কে বাংলদেশের টিভি, রেডিও সহ সকল গণমাধ্যমে প্রচারে নিষেধাজ্ঞা জারি করা হয়েছিল।